ISLA (©) ONLINE 


Diabierna 12 November 2021 ern 28- 4952 
WT p z7 Y y 





ISLA(YONLINE4 


Diabierna 12 November 2021 





nag 


E i 





PROME MINISTER Evelvn Wever-Croes 


22 
222 
2 

2 





Asunto General, Innovacion, Organisacion Gubernamental, Infrastructura у Planificac 











GOBIERNO DI ARUBA LO TRANSMITI 
PROGRAMA INFORMATIVO DI UN AÑA 
“LANDSPAKKET” 


E acuerdo, unda nos ta para awor, y kico nos por 
spera pa futuro 





ocumentariol aña 


andspakket 

OO E NOS 

Dia 13 di November 2021 Gobierno di Aruba a firma un acuerdo 
cu Hulanda riba e asina yama Landspakket. Den cuadro di e 
contenido di esaki, Gobierno di Aruba lo presenta un programa 
informativo dialuna venidero 15 di november 2021 a traves di 
Tele Aruba pa 7'or di anochi. 


Den e documentario lo refleha bek riba e tempo cu a firma e 
acuerdo, unda nos ta para awor, y kico nos por spera pa futuro. 
Temanan cu lo bin dilanti ta efecto y consecuencianan 
den cuadro di covid y condicionnan cu Gobierno di Aruba a 
implementa pa garantisa salud publico. 


Prome Minister lo splica tocante e negociacionnan cu 





Hulanda, mientras cu tabata maneha e crisis, recuperacion, 
turismo y mas. Minister Xiomara Maduro lo elabora tocante e 
consecuencianan economico y financiero y Minister Glenbert 
Croes lo amplia riba e tema di Fase y diferente ayudo cu 
Gobierno a brinda comunidad. Sr. Edwin Jacobs lo splica 
tocante e loonsubsidie y e hecho cu a yuda miles di hende cu a 
perde trabou y sra. Ronella Croes lo trata e tema di pronostico 
pa turismo y recuperacion di e sector turistico. 


Die forma aki Gobierno di Aruba kier a percura pa brinda henter 
comunidad informacion transparente riba e tema importante 
cual ta e Landspakket. 

MINISTER Ursell Arends 








Integridad, Naturalesa, Transporte y Asuntonan di Adulto Mayor 








Kwijtschelding lo a corona e obranan di corupcion y mal maneho 


DEBE NA GOBIERNO NO TA E PELIGRO MAS 
GRANDI PA SERLIMAR 














Diaranson ultimo durante un reunion publico den parlamento 
Minister Arends a presenta y duna clarificacion encuanto e 
situacion di Serlimar. 


Serlimar tin casi 20 miyon florin na debe. Partido AVP a 
presenta un amienda cu a wordo sosteni pa Accion 21 den 
cual nan ta yama pa Gobierno pordona 13 miyon di debe cu 
Serlimar tin cu Gobierno. Segun e politiconan aki, esaki ta e 
formula pa salba Serlimar. 


Realidad ta diferente. E peliger mas grandi pa Serlimar no ta e 
13 miyon florin cu e compania debe na belasting. Cu belasting 
semper por papia y por yega na areglo di pago. E peligro mas 
grandi ta cu e compania tin 7 miyon florin na debe comercial y 


comercio no lo ta dispuesto pa papia pasobra nan kier nan 7 
miyon bek, y rapido. 


E debe di belasting no ta e peliger mas grandi pasobra pa ley 
departamento di impuesto tin prioridad y nan tin derecho pa 
cobra prome cu comercio. Esey ta haci e debe na belasting un 
escudo pa proteha Serlimar. Mientras cu belasting no wordo 
paga e otronan tampoco por cobra. 


E debe na belasting ta un debe preferencial, o sea, belasting 
ta pasa dilanti di comerciantenan ora di cobra. Di momento 
cu anula e debe na belasting tur privilegio ta pasa pa e 
comerciantenan. Di e forma aki comerciantenan por manda e 
compania bancarota. 

Continuacion DEBE NA GOBIERNO NO TA E PELIGRO... 








E proposicion di AVP sosteni pa Miguel Mansur lo anula e debe 
di belasting, pues nan kier kita e escudo cu awor aki ta protehe 
Serlimar y ta habri caminda pa comercio bin cobra nan 7 miyon. 
Di parti di comercio tin ningun intencion di pordona e debe ey 
y di parti di Serlimar no tin forma pa paga e debe ey tampoco. 
Asina ta kita e keeper for di gol y bancarota ta bira inevitabel. 
Tur hende por mira cu e plan di AVP ta casi completo. E plan 
pa plunder e compania y na final kibra e compania y pasa e 
cuenta pa gobierno. 


Minister Arends a cuminsa na presenta e historia di Serlimar, 
un storia tragico caminda politiconan a abusa di trahadornan 
Politiconan a duna hende humilde trabow na un compania 
fragil, un compania cu no por a carga tur gasto. Minister a 
splica pakico mal maneho, metemento politico y na final tambe 
corrupcion a hiba e compania na punto di bancarota. 


Serlimar ta un compania independiente cu segun Minister 
Arends desde inicio a surfi di metemento cronico di político. 
E metemento constante di politiconan ta pa nan gana fabor 
dunando hende trabow pero na mes momento a baha e 
compania su entrada. Den ultimo añanan e compania a 
wordo azota pa actonan corumpi y "special deals” cu a trece 
cune solamente extra gasto. Investigacion ta andando y e 
culpabelnan lo wordo identifica. Pero no ta kita afo cu pa 16 
aña consecutivo e compania aki a traha cu perdida y pesey 
awe e ta na punto di bancarota. Pa 16 aña politiconan a haci 
populista, nan a baha entrada y subi gasto di e compania y a 
duna hende trabou den un compania cu no tin e capacidad pa 
paga nan. 


Segun Minister Arends, e solucion cu a wordo proponi door 
di oposicion ta mustra cu nan a siña nada di e daño cu nan 












decisionnan a haci 


Pordona debe ta coroná e obra di corupcion y mal maneho 
pasobra e ta bisa cu e resultado di mal maneho ta pordonabel, 
cual no ta e caso y no lo ta e caso tanten cu e Minister ta na 
mando di e carteranan encarga bou su ministerio. 


Serlimar ta den un situacion alarmante berdad, y mester di 
un solucion realistico - no uno populista. Minister Arends a 
enfatisa cu no por sigi ripiti mesun erornan cu a/ta causa daño. 
Consequencia di esaki ta bisto. Minister Arends a mustra cu e 
compania ta den un condicion critico y cu e futuro di e compania 
ta den man di un juez. Juez lo dicidi si ta prolonga e surseance 
of ta kita esaki, y na e momento ey ta solamente e debe na 
belasting ta e ultimo proteccion contra bancarota. Justamente 
e proteccion ey ta locual AVP y Accion 21 a propone pa kita. 








SINTONISA 


CONFERENCIA DI PRENSA 
— DI GOBIERNO DI ARUBA 


Gabinete Wever-Croes 












Tur dialuna y diahuebs | 10:00 am 

MINISTER Xiomara Maduro 


Finansa y Cultura 


MINISTER XIOMARA MADURO A CERA 
CONOCI CU E CEO NOBO DI RBC PA 
CARIBE, SR. CHRIS RONALD 














E siman aki durante un reunion na bestuurskantoor Minister 
di Finansa y Cultura sra. Xiomara Maduro a cera conoci cu 
e CEO nobo di RBC pa Caribe, Sr. Chris Ronald. Tabata un 
reunion ameno hunto cu managing directors di RBC Aruba, Sr. 
Pierre Rafini у Sra. Farah Hardeveld. Despues di un temporada 
cu e banco a reposiciona su mes, awor ta momento cu nan lo 
bay concentra nan esfuerso pa crece den e region di Caribe. 
Minister Maduro ta gradici cu apesar di tur e retonan, RBC ta 
keda cu nan presencia den Caribe y na Aruba. Danki pa sigui 
kere den Aruba. 

Arkeologo di MANA a participa exitosamente na e curso 
virtual di UNESCO: 









Oficinanan di UNESCO Havana, Cuba y UNESCO Quito, 
Ecuador, sosteni pa oficina di UNESCO Kinston, Jamaica, den 
coordinacion cu tur oficina den region, a organisa un training 
online pa promove e uzo di e Manual di Training di UNESCO 
pa proteccion di Herencia Cultural Subactuactico (HCS) den 
Caribe y Latino America. E training a ser duna di mitar di 
augustus te fin di october y a consisti di 10 modulo. E tabata 
un training intensivo den Ingles y Spaño. Nobenta studiante di 
28 pais di Caribe y Latino America a participa. 


Reino Hulandes ta preparando pa ratifica e Convenio HCS 
di UNESCO (2001) fin di 2022. P'esey ta instrumental pa 
personal di MANA haya mas conocimento di kico tur e diferente 
aspectonan di e proteccion aki ta encera. Cu e participacion 
exitoso, arkeologo Raymundo Dijkhoff (MANA) a haya mas 
conocimento pa contribui na maneho y conservacion di e 
herencia cultural subacuatico di Aruba. 


E modulonan a trata entre otro: Contenido di e Convenio di 
UNESCO 2001, Tratamento y Conservacion di obheto y 
material arkeologico subacuatico como tambe Seguridad 
durante sambuyamento. Otro topiconan ta: Herment y Tecnica 
pa documenta arkeologia subacuatico, Tipo di construccion 
di boto y Funcion di Museonan pa Promociona y Divulga 








informacion di HCS. E training tambe a enfoca riba e relevancia 
di Herencia Cultural Subacuatico pa promocion di Agenda 
2030 di Nacionnan Uni pa Desaroyo Sostenibel. 


Ademas di e charlanan online, studiantenan mester a procesa 
informacion riba nan mes y nan mester a entrega tareanan 
individual y tareanan den grupo. E tareanan entrega a haya 
calificacion. Arkeologo R. Dijkhoff su resultadonan a sobresali 
entre tur e participantenan. E conocimento adkiri ta yuda 
MANA pa promove y salvaguardia Aruba su herencia cultural 
subacuatico, banda di Aruba su rikesa arkeologico terestre. 

MINISTER Dangui Oduber 





Turismo y Salubridad Publico 








Minister di Salud publico Sr. Dangui Oduber ta informa: 


E AÑA AKI DIA MUNDIAL DI DIABETES 
TA ENFOCA RIBA E ACCESO NA E CUIDO 


DI DIABETES 


Diabetes ta wordo categorisa como un malesa no transmitibel 
(NCD's). E malesanan aki tin e tendencia di un duracion largo 
y ta e resultado di un combinacion di factornan. Diabetes por 
ta genetico of por desaroya dor di un estilo di bida no saludabel 
(“unhealthy lifestyle”). Diabetes ta causa problemanan 
cardiovascular, cieguedad, problema cu riñon y amputacion di 
pia. Segun cifranan di AZV den aña 2020 tabata tin 8.5% di e 
poblacion di edad entre 25 aña pa 64 aña den registro di censo 
cu ta sufri di diabetes tipo 2 na Aruba. 


Tur aña e Dia Mundial di Diabetes ta enfoca riba un tema 
specifico. E tema e aña aki ta "Diabetes: E acceso na e cuido 
di diabetes”. Aki Ministerio di Salud Publico conhuntamente cu 
e stuurgroep di e plan nacional di prevencion di NCD's ya caba 
ta trahando riba un plan di accion pa reduci e factornan di risico 
cu ta ocaciona entre otro obesidad cu ta un di e causantenan 
di diabetes. 


Pesey Minister Oduber ta bay bin cu un clinica di obesitas cu 
lo ta situa na Hospital mes. Minister Oduber ta haciendo su 
maximo esfuerso pa logra habri e clinica aki pa december di 
e aña aki. Na e clinica aki personanan cu ta obeso lo haya 
un guia profesional pa yega na hiba un bida mas saludabel y 
preveni asina tur e malesanan NCD's cu obesidad por trece 
cune. 


Banda di esaki Aruba ta conta cu Centro Diabetico cu ta 
specialisa den e cuido di e pashent diabetico. Ademas tin un 
Fundacion Diabetico cu tin como meta pa crea conciencia den 
e comunidad di Aruba tocante diabetes y mehora e calidad di 
bida di e persona diabetico. 


Mandatario Dangui Oduber ta splica cu den cuadro di 
prevencion, su persona ta haya cu ta di sumo importancia pa 
conscientisa comunidad riba por еһетре! e consumo di sucu 
y e efecto cu e tin riba salud. Sucu ta un producto cu hopi lihe 
ta contribui na sobre peso y tambe na malesanan cronico. Tin 





e acceso na cuido di diabet 


estudionan hopi extenso haci cu ta demostra con esaki por 
causa cancer y hopi otro malesanan NCD's mas. “E problema 
mas grandi ta cu sucu ta practicamente den tur cos cu nos ta 
come y bebe. Ta yega momento pa nos para keto y realisa kico 
nos ta alimenta nos curpa cu ne”. 


E mandatario a sigui bisa cu a keda demostra cu dor di 
mantene un peso saludabel, participa na actividad fisico y un 
alimentacion saludabel bo por baha e risico pa haya diabetes 
tipo 2. Tambe ta un hecho cu un persona diabetico por logra 
regula e nivel di sucu den su sanger y consecuentemente baha 
e risico pa complicacion, door di haci cambionan na estilo di 
bida y uzando su remedinan manera prescribi. 


Minister Oduber a expresa cu lo sigui traha conhuntamente cu 
stakeholdernan den ehecucion di e plan nacional di prevencion 
di malesanan di NCD's pa haci cu prevencion ta bira parti di 
nos cultura, aportando asina na un Aruba mas saludabel. 
Finalmente e mandatario ta gradici tur e dunadornan di cuido 
cu ta esnan cu ta hunga un rol crucial den prevencion y maneho 
di diabetes. 

MINISTER Geoffrey Wever 


Asuntonan Economico, Comunicacion у Desaroyo Sostenibel 











Minister Geoffrey Wever: 


E SIMAN AKI MI A ATENDE E UNITED 
NATIONS CLIMATE CHANGE CONFERENCE 
UK 2021 (“СОР26') NA GLASGOW Y MI 
KIER A CONTA BOSO CON E BIAHE AKI А 
BAI Y KICO TABATA E MOTIBO PA E BIAHE 


E promer motibo ta cu Sr. Ewald Biemans di Bucuti y Tara 
Beach Resort a ricibi un reconocimento pa ta e prome hotel 
na mundo cu ta “net zero" y pa e motibo aki a gana e “Global 
United Nations 2020 Climate Action Award for Climate Neutral 
Now". Esaki ta - sin duda - un logro grandi y Gobierno di Aruba 
ta haya importante pa ta presente na e momento bunita aki, na 
prome lugar pa demonstra cu Gobierno di Aruba ta reconoce 
e trabounan cu Sr. Biemans y su team ta haciendo pa añas 
caba pa haci Bucuti y Tara Beach Resort un hotel sostenibel. 
Gobierno di Aruba ta desea cu tur hende cu ta biba na Aruba, 
incluyendo empresarionan bira conciente cu nos decisionnan 
mester ta basa riba principionan di sostenibilidad, tumando 
entre otro naturalesa den consideracion. 


Sr. Biemans den e caso aki ta un empresario lider, un ehempel 
pa nos tur. Tin mas empresa cu ta inverti den sostenibilidad y 
nos ta desea pa nan sigui haci esaki y cu empresarionan cu 
ainda no ta haci esaki haci e transformacion aki. Temperatura 
di mundo ta subiendo y cada pais tin e obligacion pa contribui 
na baha e emission di CO2. Ta paisnan manera Aruba, apesar 
cu nos casi no ta contribui na e polucion riba nivel mundial, lo 
ta e prome nan pa sinti e efecto di climate change. Cu subida 
di temperatura, e nivel di awa lo subi locual pa Aruba lo ta pa Aruba. Aruba su energy policy cu lo wordo publica pronto ta 
devastador y un subida di temperatura di lama lo nificia cu nos conforme e objectivonan di e tratado di Paris si y e intencion ta 
coralnan lo muri, cu lo tin efecto riba nos bida maritimo y hasta pa e tratado di Paris wordo ratifica pa Aruba tambe. 

nos turismo. 





E realidad ta cu e tratado di Paris 2015 unda 196 pais a 
acorda cu lo limita global warming bou di 2 grado Celsius y 
preferiblemente bow 1.5 grado Celsius y cu e ambicion pa 
realiza un mundo climate neutral na 2050, no ta ratifica ainda 

Continuacion E SIMAN AKI MI A ATENDE E UNITED NATIONS CLIMATE CHANGE... 


E di dos motibo pakico mi a participa na COP26 ta cu na e 
congresonan aki bo ta topa hopi hende y bo ta sera lazonan 
cu despues por ta beneficioso pa Aruba. Mirando cu Hulanda 
a participa cu un delegacion grandi mi a haya e oportunidad pa 
topa y intercambia di idea cu diferente representante Hulandes, 
entre otro Staatssecretaris di Economische zaken y Klimaat, 
Staatssecretaris di Infrastructuur y Waterstaat, Special Advisor 
to the Secretary General of the United Nations on Climate 
Action Sr. Selwin Hart, sr. Jaime de Bourbon de Parme cu e 
ta Klimaat Gezand (un topambtenaar espcializa riba e tereno 
di awa rond di mundo), sr. Henk Ovink cu ta e Water Gezand, 
diferente Directeur-Generaal di departamentonan di Gobierno 
Hulandes, Minister di Planning y di Trinidad and Tobago y 
representantenan di Caricom y varios otro persona. 








Locual ta resalta ta cu tin un animo halto pa traha cu Aruba riba 
diferente topico, entre otro e Water Gezand ta hopi interesa 
pa inclui Aruba den su programa di awa cu e ta haci mundial 
y pa durante e proximo COP demonstra kico Reino Hulandes, 
incluyendo e islanan Hulandes ta haci riba e tereno di awa. 
Staatssecretaris di Infrastructuur en Water por ehempel tabata 
interesa pa e todo caso comparti conocimiento riba e tereno 
di desperdicio, separacion di sushi etc. Otro ehempel ta cu 
Caricom cu ta un organisacion di islanan den caribe di cual 
Aruba no ta miembro, ta hopi interesa pa intercambia data riba 
varios tereno y pa duna asistencia riba e tereno di prepara 
peticion pa financiamento pa fondonan internacional. Aruba no 
tin suficiente hende pa prepara e tipo di peticionnan aki y pa es 
motibo ey nos no ta logra haya aceso na tur e fondonan cu tin 
disponibel. Tambe mi a topa cu varios empresa y organisacion 
priva. Tur e tipo di cooperacionnan aki tin ventaha pa Aruba 
riba termino largo y mi ta kere nos mester haci optimo uzo di 
tur oportunidad. 





Interesante di un conferencia manera COP26 ta cu tin 
masha hopi 'side events' riba diferente topico relaciona cu 
sostenibilidad, clima, food security, tecnologia etc. caminda 
expertonan ta comparti conocimento y un conferencia asina 
ta duna hopi inspiracion pa trece cambio riba e tereno aki na 
Aruba. 


Mi ta comparti cu boso algun potret cu mi a saca cu algun di e 
personan cu mi a combersa cu пап. 


Spera cu boso tin un bon entendimiento di mi biahe pa Glasgow. 


Felis Diabierna y di antemano un bon weekend! 

Endy Croes 

En conexion cu presentacion di metodo WhizzArt pa Enseñansa, 


dirigi riba orientacion riba mundo y educacion di arte 





p Am alia 


ALIN 
UNAN, 





Diahuebs mainta, Minister Endy Croes hunto cu Prome 
Minister Evelyn Wever-Croes a bishita na Prinses Amalia 
Kleuterschool. E alumnonan di Grupo Dori y Grupo Barbulet 
a prepara un presentacion pa cu e proyecto Scol Arubano 
Multilengual 'SAM'. 

Prinses Amalia Kleuterschool ta е scol piloto cu e proyecto aki 
for di aña 2019 


E alumnonan a clausura nan tema di 
presentacion chikito den ambos klas. 
WhizzArt ta un metodo cu ta incorpora desaroyo general di 
kleuter, Desaroyo Creativo y 21e Century Skills. Temanan ta 
sera cu presentacion chikito unda e muchanan ta mustra kiko 
a haci y siña den cuadra di e tema. 


Whizz-Art cu un 


A traves di canto y arte e muchanan a duna un presentacion 
tocante amistad, respet, aceptacion y tolerancia. Impresionante 
pa mira con avansa e muchanan aki ta, siñando den varios 
idioma, door di tende y train letra, figura di number y siñanan 
presenta dilanti otro hende. Remarcabel tabata cu e alumnonan 
a haci nan presentacion dilanti un publico chikito mustrando e 








confiansa pa ta sigur den nan klasnan. 


Minister di Enseñansa y Deporte Endy Croes a expresa cu e la 
keda impresiona pa mira con e programa di WizzArt ta traha. 
Alabes ta gradici e cabesante di Prinses Amalia sra. Roelien 
Hofman y maestranan pa e invitacion. Minister Endy Croes ta 
felicita e dos klasnan di kleuter cu duna un bunita presentacion. 

MI DECISION! 


13 NOVEMBER 
DIASABRA 
8AM - 2PM 


NA DRIVE-IN 





LO DUNA INFORMACION D Controldisuca 
VALIOSO OVER DI ALGUN ) Personal di POH lo tey pa 


haci un chekeo preventivo 


TOPICO MANERA: : di sucu. 


Diabetes, ENICONEKIG GU 7 Presion di Sanger 
Dia Mundial di Diabetes: (D)6) Pohlo controla si bo pre- 
November 14, 2021 < sion di sanger ta den un 


a bon nivel. 
Nutricion 
Tent Informativo 
Diferente organizacion y 
Ehercicio x compañia lo brinda infor- 
macion valioso pa cuida 
bo salud. 


Contacto Social Kids Corner by Ibisa 
Tambe lo tin un espacio 
" special ра nos muchanan, 


Salud Mental asina nan tambe por siña 
biba saludabel. 

Departamento di Salud Publico: 


UPDATE 12 DI NOVEMBER 2021 


Segun resumen di awe 13 persona a recupera y un total di 13 caso pa dia y un averahe di “positivity rate' semanal di 10% 
14 caso nobo di COVID-19 a keda registra di cual 1 ta no- pa dia. 

residente. E cifranan aki ta representa un ‘Positivity rate’ bou 

di nos residentenan di 9%. Actualmente na Aruba tin 10 persona interna debi na COVID 
E cantidad di casonan activo di COVID-19 pa awe ta 163 y di cual den ICU tin 1 persona, riba piso general tin 9 persona 
cantidad di fayecidonan relaciona cu COVID-19 ta 172. Datos у na Colombia tin actualmente 10 persona den ICU y 2 riba 
ta ilustra casonan nobo di COVID cu un average semanal di piso general. 











TOTAL RESIDENTE NO-RESIDENTE 
Casonan Nobo 14 13 1 
Activo 163 141 21 
15736 14264 1472 
16071 14574 1496 
1722 169 3 
Vacuna 83153 = ы 








Кешн 


gk Ge Km 


Fiha orario di cada cuminda! 


Mantene un ordo den e cumindanan y fiha un ora pa cada un, 
lo yuda regula peso. Mantene un orario corecto di cuminda ta 
hopi importate pa mantene e metabolismo den perfecto 
condicion y activo 100x100. Tambe un bon rutina alimenticio 
ta constantemente yuda den e prevencion di numeroso trastor- 
no di e organismo manera diabetes y algun malesa cardiovas- 
cular. Regula ora di cada cuminda pa asina mantene bo mes sa- 
ludabel. Pa combati COVID-19 bo mester mantene bo salud y 
vacuna, ya cu ta comproba cu e vacuna tin un efectividad halto 
pa proteha bo y evita transmision. Ban uza tur e hermentnan 
си nos tin pa caba cu e virus aki na nos isla! 





Mantene 1.5M Laba man Uza tapa boca 
minimo di distancia frecuentemente den di tur luga 

Felz Tindi Siman! 


NA 





NOTICIA DI GOBIERNO 








